Ir-Regolament tal-Kummissjoni (KE) Nru 684/1999
tad-29 ta’ Marzu 1999
li jemenda r-Regolament (KE) Nru 1484/95 li jistabbilixxi regoli dettaljati għall-implementazzjoni tas-sistema ta’ dazji addizzjonali fuq l-importazzjoni u l-iffissar tal-prezzi rappreżentattivi tal-laħam tat-tjur u fis-setturi tal-bajd u ta’ l-albumina tal-bajd, u li jħassar ir-Regolament Nru 163/67/KEE
IL-KUMMISSJONI TAL-KOMUNITÀ EWROPEA,
Wara li kkunsidrat it-Trattat li jistabbilixxi l-Komunità Ewropea;
Wara li kkunsidrat ir-Regolament tal-Kunsill (KEE) Nru 2771/75 tad-29 ta’Ottubru 1975 dwar l-organizzazjoni komuni tas-suq tal-bajd [1], kif l-aħħar emendat bir-Regolament tal-Kummissjoni (KE) Nru 1516/96 [2], u b’mod partikolari l-Artikoli 5(4) u 15 tiegħu,
Wara li kkunsidrat ir-Regolament tal-Kunsill (KEE) Nru 2777/75 tad-29 ta’Ottubru 1975 dwar l-organizzazzjoni komuni tas-suq tal-laħam tat-tjur tad-dar [3], kif l-aħħar emendat bir-Regolament tal-Kummissjoni (KE) Nru 2916/95 [4], u b’mod partikolari l-Artikoli 5(4) u 15 tiegħu,
Wara li kkunsidrat ir-Regolament tal-Kunsill (KEE) Nru 2783/75 tad-29 ta’Ottubru 1975 dwar is-sistema komuni għall-kummerċ tal-ovalbumina u tal-laktalbumina [5], kif l-aħħar emendat bir-Regolament (KE) Nru 2916/95, u b’mod partikolari l-Artikoli 3(4) u 10 tiegħu,
Billi r-Regolament tal-Kummissjoni (KE) Nru 1484/95 [6] kien ġie emendat dan l-aħħar bir-Regolament (KE) Nru 493/1999 [7] bi qbil mad-deċiżjoni meħuda fil-qafas ta’ l-Organizzazzjoni Dinija tax-Xogħol sabiex isir obligatorju għal dazju addizzjonali li jkun stabbilit fuq il-bażi tal-prezz cif ta’ l-importazzjoni; billi l-Artikoli 4(2) u 6 ta’dak ir-Regolament għandhom ukoll jiġu emendati bi qbil ma dik id-deċiżjoni;
Billi hu neċċesarju li din l-emenda tiġi applikat kemm jista’ jkun malajr possibbli;
Billi l-miżuri li hemm disposizzjoni dwarhom f’dan ir-Regolament huma bi qbil mal-opinjoni tal-Kumitat ta’ Ġestjoni tal-Bajd u tal-Laħam tat-Tjur,
ADOTTAT DAN IR-REGOLAMENT:
Artikolu 1
Ir-Regolament (KE) Nu 1484/95 huwa emendat kif ġej:
1. L-Artikolu 4(2) huwa mħassar;
2. fl-Artikolu 6, "stabbilit fl-Artikolu 1" huwa mibdul bi "li hemm referenza dwaru fl-Artikolu 1".
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jkun japplika b’effett mill-25 ta’Marzu 1999.
Dan ir-Regolament għandu jkun jorbot fl-intier tiegħu u direttament applikabli fl-Istati Membri kollha.
Magħmul fi Brussel, 29 ta’Marzu 1999.